นายกรัฐมนตรี กล่าวถ้อยแถลงย้ำความสำเร็จในการพัฒนาหลักประกันสุขภาพถ้วนหน้าเป็นต้นแบบการพัฒนาสาธารณสุข
นายกรัฐมนตรี กล่าวถ้อยแถลงย้ำความสำเร็จในการพัฒนาหลักประกันสุขภาพถ้วนหน้าเป็นต้นแบบการพัฒนาสาธารณสุขพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ซึ่งยังคงอยู่ระหว่างการร่วมประชุมสมัชชาสหประชาชาติ สมัยสามัญ ครั้งที่ 74 และการประชุมอื่นที่เกี่ยวเนื่อง ที่นครนิวยอร์ก สหรัฐอเมริกา โดยนายกรัฐมนตรี ได้เข้าร่วมการประชุมใน 2 เวทีสำคัญ เริ่มจากการประชุมเต็มคณะระดับสูงว่าด้วยหลักประกันสุขภาพถ้วนหน้า โดยกล่าวถ้อยแถลงความสำเร็จด้านสาธารณสุขของไทยจากระบบหลักประกันสุขภาพถ้วนหน้าที่ครอบคลุมประชากรเกือบหนึ่งร้อยเปอร์เซ็นต์ ซึ่งอยู่บนพื้นฐานของหลักการความเท่าเทียม รัฐบาลได้พัฒนาระบบสาธารณสุขให้ประชาชนทุกกลุ่มเข้าถึงบริการที่มีคุณภาพอย่างทั่วถึง โดยเตรียมขยายสิทธิประโยชน์ให้กลุ่มเสี่ยงเข้าถึงยาต้านไวรัสเอชไอวี 1 ตุลาคมนี้ เพื่อสานต่อความสำเร็จโครงการในพระดำริของพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ พร้อมมุ่งเพิ่มประสิทธิภาพของระบบหลักประกันสุขภาพถ้วนหน้าและการมีส่วนร่วมในทุกระดับ ตลอดจนเป็นต้นแบบพัฒนาสาธารณสุขให้แต่ละประเทศนำไปประยุกต์ใช้